section_heading: Životopis
paragraph_text: Godine 1744. postao je članom franjevačkog reda. Kao kapelan odlazi u sedmogodišnji pruski rat, gdje je ostao zatočeništvu s ostalim zarobljenim zemljacima. Za njihovu potrebu napisao je praktični priručnik za učenje hrvatskog i njemačkog jezika "Svaschta po mallo illiti kratko sloxenye immenah, i ricsih u illyrski, i nyemacski jezik (Svašta po malo iliti kratko složenje imena i riči u ilirski i njemački jezik) iz 1761. godine. Ta gramatika s rječnikom sadrži obrasce pisama, njemačko-hrvatske razgovore i opise sklonidbe.<ref>enciklopedija.hr, pristupljeno 10. rujna 2015. To je prvo svjetovno djelo u slavonskoj književnosti nakon oslobođenja od Turaka, kojim se Tadijanović svrstao u prosvjetiteljske prethodnike Relkovića. Jezik tekstova i primjera je slavonska ikavska štokavština.